Romualdas Jansonas

**Romualdas Jansonas** (g. 2005 m. birželio 23 d.) – Lietuvos futbolininkas, puolėjas. Kitados buvo kviečiamas į Lietuvos jaunimo rinktines. 

## Karjera
Nuo 2017 m. atstovavo FK Žalgirietis ir rungtyniavo U-14 Antrojoje lygoje (Rytų regionas).

Nuo 2018 m. pabaigos atstovavo Žalgirio jaunimo ekipai U-15 Elitinėje jaunimo lygoje.

#### [[Žalgiris B|„Žalgiris B”]]
2020 m. birželio 27 d. debiutavo Pirmoje lygoje prieš FC Džiugas. Žalgiris B pralaimėjo varžovams rezultatu 0:3. Jansonas pasirodė po keitimo pačioje rungtynių pabaigoje, tačiau suspėjo užsidirbti geltoną kortelę.

2021 m. sezone rungtyniavo Elitinėje jaunių U-16 lygoje ir atstovavo Žalgiris C ekipai, rungtyniavusiai Antroje lygoje. Vasarą pervestas į U-17 ekipą ir Žalgiris B komandą.

2021 m. rugpjūčio 18 d. pelnė savo pirmąjį įvartį Pirmos lygos rungtynėse prieš tuometinį FK Šilas. Žalgiriečiai nugalėjo varžovus rezultatu 4:3.

2022 m. atstovaudavo žalgiris B ekipai, rungtyniavusiai Pirmoje lygoje, bei Žalgiris C komandai Antroje lygoje. Dar atstovavo jaunimo ekipoms Elitinėje jaunių lygoje.

2022 m. lapkričio 5 d. rungtynėse prieš Panevėžio „Ekraną“ pasižymėjo pelnydamas tris įvarčius ir svariai prisidėjo prie varžovų sutriuškinimo rezultatu 5:0.

#### [[FK Žalgiris|Vilniaus „Žalgiris”]]
2023 m. tapo žinoma, kad atstovaus Vilniaus „Žalgirio” klubui.

2023 m. kovo 11 d. debiutavo A lygos rungtynėse prieš „Bangos“ klubą. Pasirodė startinėje sudėtyje ir žaidė iki 89 minutės, kai buvo pakeistas.

2023 m. balandžio 1 d. pelnė įvartį A lygos rungtynėse prieš „Sūduvos“ klubą. Tai buvo pirmasis žaidėjo įvartis A lygoje.

2023 m. balandžio 16 d. pasižymėjo įvarčiu rungtynėse prieš „Hegelmann“ klubą. Žalgiris nugalėjo varžovus minimalia pervara 1:0.

2024 m. gegužės 30 d. LFF taurės turnyro aštuntfinalio rungtynėse prieš Vilniaus rajono „Transinvest“. Romualdas Jansonas pelnė pirmąjį rungtynių įvartį ir žalgiriečiai pirmavo, tačiau Ernestas Stočkūnas išlygino rezultatą, o Ričardas Šveikauskas persvėrė rezultatą „Transinvest“ naudai.

#### FK „Kauno Žalgiris”
2025 m. vasario 5 d. tapo žinoma, kad futbolininkas atstovaus FK Kauno Žalgiris.

2025 m. vasario 28 d. oficialiai debiutavo Lietuvoje A lygos rungtynėse prieš Alytaus „Dainavą“. Kauniečiai nugalėjo alytiškius rezultatu 3-1. Futbolininkas rungtynes pradėjo startinėje sudėtyje. 55 minutę pasižymėjo įvarčiu nuo 11 metrų žymos ir rezultatas tapo 2-0, o 76 minutę buvo pakeistas.

#### [[FC Arouca]]
2025 m. rugpjūčio 30 d. pasirašė sutartį su Portugalijos „Arouca“ klubu.

2025 m. rugsėjo 29 d. buvo registruotas „Arouca“ klubo rungtynėms. Susitikimą pradėjo kaip atsarginis, o į aikštę žengė 79 minutę po keitimo. „Arouca“ futbolininkai namuose patyrė triuškinantį pralaimėjimą rezultatu 0–4 prieš „Porto“.

#### Os Belenenses
2026 m. vasario pradžioje paskelbta, kad nuomos pagrindais iki sezono pabaigos skolinamas CF Os Belenenses.

## Statistika
; A lygos statistika

Spalvų reikšmės: 
: rungtyniavo A lygoje;
: Pirmoje lygoje;

## Laimėjimai
;  su FK Žalgiris
* **[[A lyga|A lygos čempionas]] (1):** 2024 m.
* Supertaurės laimėtojas: 2022 m.

; Asmeniniai įvertinimai
* Geriausias 2025 m. kovo mėn. A lygos jaunasis futbolininkas.
* Geriausias 2025 m. gegužės mėn. A lygos jaunasis žaidėjas;

## Rinktinės
### Jaunimo rinktinės
2021 m. pakviestas į Lietuvos U-17 jaunimo rinktinę. 2021 m. liepos 4 d. pelnė įvartį draugiškose rungtynėse prieš Estiją. Jansonas pasižymėjo 42 minutę ir lietuviai pirmavo rezultatu 2:0, tačiau mažumoje žaidę lietuvaičiai nesugebėjo išlaikyti persvaros ir estai nugalėjo rezultatu 3:2.

2023–2024 m. buvo kviečiamas į Lietuvos U-19 rinktinę, kurioje sužaidė 5 rungtynes ir pelnė 3 įvarčius. 

2024 m. rugsėjo 6 d. pelnė įvartį atstovaudamas Lietuvos U-21 rinktinei prieš čekus. Po Jansono įvarčio lietuviai pirmavo (1-0), tačiau neišlaikė persvaros ir pralaimėjo rezultatu 1-2. 

2024 m. spalio 11 d. Europos U-21 čempionato atrankos rungtynėse prieš Islandijos bendraamžius pelnė įvartį. Po 16 min. Fausto Steponavičiaus, bei 31 min. pelnytų Romualdo Jansono įvarčių lietuviai nugalėjo varžovus rezultatu 2-0.

### Nacionalinė rinktinė
2024 m. lapkričio mėn., būdamas 19 metų, buvo pakviestas į nacionalinę Lietuvos rinktinę.

2024 m. lapkričio 15 d. debiutavo nacionalinėje šalies rinktinėje UEFA tautų lygos C2 grupės rungtynėse prieš Kiprą. AEK arenoje (Larnaka) vykusiame susitikime po permainingos kovos pergalę šventė kipriečiai, nugalėję lietuvius minimalia persvara 2-1. Romualdas Jansonas rungtynes pradėjo ant atsarginių suolelio, o aikštėje pasirodė 80 susitikimo minutę, kai pakeitė Paulių Golubicką.

## Išnašos

## Nuorodos
* alyga.lt svetainė
* SOCCERWAY
* Transfermarkt
* lietuvosfutbolas.lt
* Globalsportsarchive